Whani Darmawan () inggih punika salah satunggalipun tokoh teater saking Indonesia. Namanipun misuwur ing jagat teater Indonesia jalaran sawenèh pakaryanipun, antawisipun minangka sutradara, juru paraga, panganggit lakon, ugi proyek-proyek sanèsipun. Whani sampun makarya sesarengan kaliyan tokoh lan komunitas antawisipun Butet Kartaredjasa, Teater Gandrik, Komunitas Salihara, Agus Noor, Emha Ainun Nadjib, Djaduk Ferianto, Ifa Isfansyah, Riri Riza, Mira Lesmana, Metro TV, lan sanèsipun. Taun 2004, piyambaikpun kapilih déning prodhuser filem South Star Golden Globe ing njero filem  Bali Project saperlu maragakaken minangka teroris Indonesia, Imam Samodra. Whani ugi nyerat lan mbabaraken buku antologi kaliyan Balai Bahasa Yogyakarta, nyerat buku Jurus Hidup Memenangi Pertarungan, Dahana Cinta Rahwana Shinta, Andai Aku Seorang Pesilat, lan nyerat kolom wonten Koran Desa Panggungharjo. Piyambakipun ugi naté kadhapuk dados salah satunggalipun paraga ing filem Pendekar Tongkat Emas lan Drupadi.

Latar wingking 
Whani Darmawan lair ing Yogyakarta, 24 Mèi 1966. Miwiti minangka dados paraga taun 1986 kanthi lakon Akal Bulus Scapin ingkang dipunsutradarani Indra Jaya Hasan. Taun 1990, piyambakipun nyengkuyung pagelaran kanthi irah-irahipun Lautan Jilbab, minangka sutradara. Lakon ingkang kapundhut saking buku kanthi irah-irahanipun Lautan Jilbab angginantipun Emha Ainun Nadjib, punika awujud satunggalipun sketsa sandiwara, ngandhut babagan kamanungsan salebetipun Islam ingkang sesulihipun awujud jilbab. Pagelaran punika dianakaken wonten ing Go Skate Surabaya, kanthi paraga cacahipun 120 tiyang. Taun 1992, taksih kaliyan Emha Ainun Nadjib, piyambakipun ugi kadhapuk dados sutradara kanggé pagelaran Perahu Retak utawi Santri Kidlir, nyariyosaken babagan Islam salebetipun "pakunjaran" Kraton Mataram, setungalipun lakon ingkang kaanggit kanggé mangsuli kaanan sosial-relijius ing mangsanipun Orde Baru, kanthi tokoh Raden Mas Kalong lan Syech Jangkung.

Kaliyan Butet Kartaredjasa miyos Yayasan Bagong Kusudiarjo, Whani Darmawan didhapuk kanggé nggulawenthah Pentas Kolosal Hari Bhayangkara ing Markas Brimob Kelapa Dua, Jakarta. Wonten ing pagelaran Sidang Susila ingkang dipunwontenaken taun 2008, Whani didhapuk dados sutradara. Semanten ugi wonten pagelaran Matinya Tukang Kritik anggitanipun Agus Noor, piyambakipun ngarahaken sakabehipun pagelaran ingkang dipunparagani Butet punika.

Wonten jagatipun perpileman Indonesia, taun 2008 Whani Daramawan naté katut déning Teater Koma ing pagelaran Kabaret Gado Gado Pulitik ingkang digiyaraken wonten Metro TV. Ing taun iku uga, Riri Riza ndhapuk piyambakipun dados salah satunggalipun paraga wonten film Drupadi, Duryudana.

Pakaryan

Minangka sutradara 
 2016-Rancak Pencak Silatari  2016 
 2015-Dahana Cinta Rahwana  Shinta8 
 2012-Aksi Gelar Kagunan, Brimob Polri Kes.  Kalimantan Timur
 2012-Pentas kolosal Hari Bhayangkara
 2008-Sidang Susila
 2006 – 2005 Matinya Tukang Kritik
 2003-Metanietzsche; Boneka Sang Pertapa
 2003-Loyola Pada Sebuah Désa
 2002-Sampariana Gonzaga
 1998-Karno  Tanding
 1992-Perahu Retak  / Santri Kidlir
 1990-Lautan Jilbab

Minangka juru paraga 
 20-21 Agustus 2016-Semangkuk Sup Makan Siang atau Cultuurstelsel
 10-11 Agustus 2016-Semangkuk Sup Makan Siang atau Cultuurstelsel
 Oktober 2015-Fundamentalisme Insyaf
 2015-Dahana Cinta Rahwana  Shinta
 2013-Pandito in  love body version
 2013-Monolog “Sang Pendeta danKekasihnya.” 
 2012-Gandamayu
 2011-Karna
 2010-Opera Tan Malaka
 2010-Rakyat yang Suka Bertanya
 2009-Kulawarga TOT
 2008-Drupadi
 2008-Doa yang  Mengancam 
 2008-Sidang  Susila
 2006-Metaniezsche; Boneka Sang Pertapa
 2005-Matinya  Seorang Pejuang
 2004 – 2005-Film Bali  Project
 2004 & 2005-Metaniezsche;  Boneka Sang Pertapa
 2003-Departemen Borok
 2003-Monolog Orang-Orang Asing 
 2002-Metaniezsche; Boneka Sang Pertapa
 2002-Mas Tom
 2000-Yunus  Terapung Di Lambung Paus
 2000 – 1999-Brigade  Maling
 1999 – 1998-Endgame
 1994-Film Biola Bangsaku
 1994-Emaus
 1992-Kemerdekaan
 1992-Perahu Retak  / Santri Kidlir
 1991-Lautan  Jilbab
 1990-Monumen  Keadilan
 1990-Interograsi  No. 1
 1989-Dajjal
 1987-Kebebasan  Abadi
 1987-Awas
 1986-Akal Bulus  Scapin

Ugi pirsani 
 Butet Kartaredjasa
 Teater Gandrik
 Komunitas Salihara
 Agus Noor
 Emha Ainun Nadjib
 Djaduk Ferianto
 Ifa Isfansyah
 Riri Riza
 Mira Lesmana
 Metro TV

Réferènsi

Pranala njawi 
 Situs pribadi Whani 

Seniman Indonesia
Wong saka Ngayogyakarta
Artikel Wiki Mrebawani II kalamangsa 1